钦定古今图书集成/明伦汇编/闺媛典/第071卷 > 李时通妻胡氏
## 钦定古今图书集成/明伦汇编/闺媛典/第071卷 > 李时通妻胡氏

按《太平县志》：“胡氏，望仙李时通妻。归两月，通从父贾
罗山，七年不返，氏朝夕勤女工养姑。通归未逾月，复
往罗山，濒行嘱曰：‘我父子远出，家贫母老，朝夕赖子
耳’。氏唯惟谨，析薪数米，艰苦万状。通死，罗山讣至，氏
绝粒欲死，姑泣止之曰：‘我与若如形影，若死我不独
存也’。氏憬然曰：‘曩承夫托，敢不终养。奉姑益谨，寝处’”
与俱，梱外罕闻其声，行汲必熟视无人始出。逾年翁
归，氏喜曰：“姑有托矣。”次早即浣涤翁衣，并检点家用
器物，一一若有所交付。寻以糓趣姑出舂，又趣舍中
妇各治务去，遂阖门投缳死。